DA Den Europæiske Unions Tidende C 258/13

Offentliggørelse af en registreringsansøgning i medfør af artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2006/C 258/04)

Denne offentliggørelse giver mulighed for at gøre indsigelse mod registreringen i medfør af artikel 7 i Rådets forordning (EF) nr. 510/2006. Indsigelserne skal være Kommissionen i hænde inden seks måneder fra datoen for nærværende offentliggørelse.

SAMMENFATNING

RÅDETS FORORDNING (EF) Nr. 510/2006

Registreringsansøgning i henhold til artikel 5 og artikel 17, stk. 2

»ARANCIA DEL GARGANO«

EF-nr.: IT/PGI/005/0296/10.6.2003

BOB ( ) BGB ( X )

Dette datablad er et sammendrag udelukkende til informativt brug. Interesserede kan få yderligere oplysninger i den fuldstændige varespecifikation hos de italienske myndigheder i pkt. 1 eller hos Europa-Kommissionen (1).

1. Ansvarlig myndighed i medlemsstaten

Navn: Ministero delle Politiche Agricole e Forestali Adresse: Via XX Settembre, 20 I-00187 Roma Tlf. 06 481 99 68 Fax 06 42 01 31 26 e-mail: qtc3@politicheagricole.it

2. Ansøgende sammenslutning

Navn: Consorzio di tutela e valorizzazione «Gargano Agrumi» Adresse: Via Salita della Bella I-71018 Vico del Gargano (FG) Tlf. 0884–96 62 29 Fax 0884–96 63 99 e-mail: — Sammensætning: Producenter/forarbejdningsvirksomheder ( ) andet ( X )

3. Produktets art

Kategori 1.6 — Frugt og grøntsager og korn; ubehandlet eller forarbejdet

4. Varespecifikation (sammenfatning af betingelserne i artikel 4, stk. 2)

4,1 Navne: »Arancia del Gargano«

4.2 Beskrivelse: friske frugter bestående af økotypen »biondo comune del Gargano« og den lokale økotype »duretta del Gargano«, lokalt benævnt arancia tosta.

Arancia del Garganos væsentligste egenskaber er følgende:

Biondo Comune del Gargano:

rund eller pæreformet

skallen er skorpet, ret tynd og glat og kraftig gyldengul

diameteren er på mindst 60 mm

saftudbyttet 35 % (håndpresset).

Det hvide af skallen er blødt og hænger lidt ved; midteraksen er uregelmæssig, middelstor og delvis udfyldt; frugtkødet og saften er orangegul med et sukkerindhold på mindst 9 %, syrlighed på under 1,2 % og med et sukkerindhold målt i Brix-grader på mindst 10 og et modenhedsforhold Brix/citronsyre på mindst 6.

Arancia duretta:

formen er rund eller oval, lokalt benævnt henholdsvis duretta tonda eller a viso lungo

farven er mere eller mindre lys orange, og skallen er meget glat og med fine papiller

frugtkødet har en fin struktur med små blærer, ravgult, typisk sprødt, med ingen eller ganske få sten og surhedsgrad på under 1,2 %

har gennemsnitlig en diameter på 55-60 mm

saftudbytte 35 % (håndpresset).

sukkerindhold på mindst 10 %

sukkerindholdet målt i Brix-grader er på mindst 11 og modenhedsforholdet Brix/citronsyre på mindst 6,2.

Det drejer sig i begge tilfælde om tunge frugter, der mindst vejer 100 g, har ensfarvet skal og en kraftig grøn plet, hvor stænglen sad.

»Arancia Femminello del Gargano« markedsføres i lukket og ubøjelig emballage af organisk materiale såsom træ eller pap, der kan rumme mindst 1 kg og højest 25 kg: emballagen skal skåne mindst 80 % af frugterne, med eller uden papir, og bære logoet I.G.P. »Arancia del Gargano«. Hvis frugten sælges i løs vægt, skal den bære ovennævnte logo.

4.3 Geografisk område: Det geografiske område for produktion og emballering ligger i Foggia-provinsen (regionen Puglia) og omfatter kommunerne Vico del Gargano, Ischitella og Rodi Garganico og netop den sydlige kyststrækning — og kystnære områder på Gargano-halvøen, der ligger mellem Vico del Gargano og Rodi Garganico og helt til Ischitella.

4.4 Bevis for oprindelse: Hver fase i produktionsforløbet overvåges konstant derved, at producenter og emballeringsvirksomheder opføres i relevante fortegnelser, der administreres af kontrolinstansen; herved garanteres produktets sporbarhed og oprindelse.

Produktets sporbarhed og oprindelse garanteres desuden derved, at hver appelsinlund er opført i en hertil oprettet fortegnelse, der føres og ajourføres af kontrolinstansen med optegnelse af appelsinlundens beliggenhed og meddelelse til kontrolinstansen af de producerede mængder. Alle fysiske og juridiske personer, der er opført i de pågældende registre, underkastes kontrol fra kontrolinstansens side, i overensstemmelse med bestemmelserne i varespecifikationen og den pågældende kontrolplan.

4.5 Fremstillingsmetode: Varespecifikationen fastsætter bl.a., hvordan appelsinlundene anvender produktionsområdets karakteristiske jordbund og skråninger: på skråningerne anrettes terrasser ved hjælp af mure og jordvolde. Den traditionelt benyttede grundstamme er »melangolo«(citrus mearda), der er attesteret som sådan i de gældende bestemmelser.

Appelsintræet holdes i den traditionelle halvsfæriske facon, der lokalt kaldes cupola, hvis struktur består af to hovedgrene og to sidegrene, således at toppen udvikler sig i en cirkel indskrevet i et kvadrat: denne form, der er hul indeni, fremmer udluftningen og plukningen.

Planteafstanden er den traditionsbundne, dvs. der er mellem 250 og 400 træer pr. ha.

Der kunstvandes mellem maj og oktober.

Produktionen af appelsiner må ikke overstige 30 tons pr. ha for sorten »Biondo comune del Gargano« og 25 tons pr. ha for sorten »Duretta del Gargano«.

I betragtning af »Arancia del Gargano«'s naturlige og forskudte modning er plukningen fastsat til: fra den 15. april til slutningen af august for »Biondo comune del Gargano«; fra den 1. december til den 30. april for »Duretta del Gargano«.

Plukningen foretages manuelt med en saks. Kunstig modning af frugterne er forbudt.

Emballering af »Arancia del Gargano« BGB må udelukkende ske i produktionsområdet, som angivet under pkt. 4.3., for at garantere produktets sporbarhed.

4.6 Tilknytning: Ansøgningen om BGB-registrering er baseret på denne frugts ubestridelige omdømme. Klimaforholdene i det område, hvor citrusfrugterne dyrkes, giver dem en særlig god kvalitet: da klimaet især ikke er ekstremt varmt, udvikles der færre sygdomme i både i frugter og planter. Et andet aspekt tilknyttet klimaforholdene er, at modningsperioden giver Gargano-citrusfrugter deres særlige egenskaber: den ligger ikke i januar-marts, men i slutningen af april-maj og helt til august — adskillige måneder efter modningsperioderne i alle andre italienske citrusfrugtområder. Et sidste og ikke mindre vigtigt aspekt er Arancia del Garganos gode holdbarhed, der gjorde det muligt at transportere frugterne i 30-40 dage og således nå uskadte frem til Chicago og New York. Vigtigt for denne citrusfrugts udbredelse og omdømme er, udover Arancia del Garganos umiskendelige organoleptiske kvalitet og dens specielle størrelse, blandingen af klima og jordbund i produktionsområdet (røde kalkholdige jorder med rigt indhold af jern og mangan, sædvanligvis på skråninger i dalen og udsat for kølige vinde, der giver pludselige temperaturfald), og menneskets vedvarende arbejde, der i tidens løb har udviklet sig til en betydelig agronomisk arv.

Allerede fra oldtiden havde Arancia del Garganos omdømme overskredet de regionale grænser og blev nævnt i forskellige forfatteres værker, herunder Gabriele d'Annunzio. Siden 1700 har citrusfrugter fra Gargano spillet hovedrollen i en omfattende procession, der stadig i dag finder sted hvert år i februar til ære for San Valentin, der er citrusfrugternes skytshelgen; under festlighederne velsignes både appelsin- og citronplanter og -frugter. Der findes talrige fortegnelser, fotografier, plakater, omløbssedler, der bevidner det internationale omdømme af disse exceptionelle og umiskendelige Gargano-citrusfrugter.

De første historiske henvisninger til citrusfrugtdyrkning på Gargano-halvøen går tilbage til 1003, takket være Melo, prins af Bari, der de lokale »pomi citrini« (bitre appelsiner) til Normandiet for at vise normannerne Gargano-områdets rige produktion. I 1600-tallet udviklede kommunerne Vico del Gargano og Rodi Garganico en betydelig citrusfrugthandel med venezianerne. Denne intensive handel fortsatte også i 1800-tallet, og Arancia del Garganos berømmelse nåede de andre europæiske lande og USA.

4.7 Kontrolinstans:

Navn: C.C.I.A.A. di Foggia Adresse: via Dante, 27 I-71100 Foggia Tlf. 0881797111 Fax 0881726046 e-mail: —

Kontrolinstansen er en offentlig myndighed.

4.8 Mærkning: Emballagen skal være forsynet med følgende angivelser:

»Arancia del Gargano« eventuelt efterfulgt af den pågældende sort biondo comune eller duretta, logoet, forkortelsen I.G.P. (BGB) også skrevet helt ud, angivelserne vedrørende producent, emballeringsvirksomhed, forhandler og nettovægten ved emballering.

De produkter, hvortil der er blevet anvendt BGB »Arancia del Gargano«, også efter forarbejdning, kan markedsføres i emballage, der er påført henvisning til den pågældende betegnelse, uden at EF-logoet anføres, hvis:

produktet med beskyttet betegnelse, certificeret som sådan, er den eneste varekategori, der indgår i produktet;

de, der anvender produktet med BGB, har fået tilladelse af indehaverne af den registrerede intellektuelle ejendomsret til betegnelsen BGB forsamlet i en sammenslutning under Ministero delle Politiche Agricole (Landbrugsministeriet). Denne sammenslutning står også for optegnelsen i de rette registre og kontrollerer, at den beskyttede betegnelse anvendes korrekt. Findes der ikke en sådan sammenslutning, udføres de ovenfor nævnte funktioner af MIPAF, der er den nationale myndighed med ansvar for anvendelse af forordning (EØF) nr. 2081/92.

Logoet består af en stiliseret tegning af to appelsiner med stilk og blad omgivet af en epilipseformet krone: på kronen står skrevet »Arancia del Gargano« og nedenunder midt for nævnte indskrift står der Indicazione Geografica Protetta.

De afbildede appelsiner er orangefarvede, navnet »Arancia del Gargano« er skrevet i hvidt på orange baggrund, stilk og blad er grønne, angivelsen Indicazione Geografica Protetta skrevet i nedadvendt bue med skygger.

4.9 Nationale bestemmelser: —

(1) Europa-Kommissionen, Generaldirektoratet for Landbrug og Udvikling af Landdistrikter, Kvalitetspolitik for landbrugsprodukter, B-1049 Bruxelles